**Dragoste autentică**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin lumea care trece ostilă şi grăbită

Şi unde nebunia e pe deplin trăită

Te caut cu privirea, îţi caut ochii mari

Iubite, acum să vii și-n față să-mi apari.

Cu totu’-n mine eşti, în fiecare gând,

Şi zi de zi te văd necontenit trecând

Pe fruntea mea aprinsă de dor şi de iubire

Spre inimă cobori, la loc de nemurire.

Nu ştiu de este zi, nu ştiu de este noapte

Iar fructele iubirii au dat în pârg, sunt coapte,

În viaţa mea de astăzi, de om matur şi simplu,

Prăpăstii şi adâncuri, cu drag să mi le umplu.

Pe piatră, pe stâncă, pe căi din univers

Amorul meu cel dulce să fie de neşters

Să-l duc mereu cu mine, într-o eternitate

Să-l scriu şi plin să fie de autenticitate.